[{"text_idx": "#000000", "text": "Teadusraamatukogu 2. korruse galeriis on kuni 23. jaanuarini 2022 avatud Tiina Tammetalu maalina\u0308itus \u201cRooma\u201d."}, {"text_idx": "#000001", "text": "1989. aastal Eesti Kunstiinstituudi maalijana lo\u0303petanud Tiina Tammetalu (s 1961) on oma po\u0303lvkonna va\u0308ljapaistvamaid abstraktse ekspressionismi esindajaid, kelle viimase ku\u0308mne aasta valikust tehtud akru\u0308u\u0308lmaalide na\u0308itus \u201eRooma\u201c ja\u0308tkab kunstniku Itaalia-teemaliste va\u0308ljapanekute sarja. Rooma, Veneetsia, Itaalia Vahemere-a\u0308a\u0308rne inspireerivad Tammetalu juba peaaegu veerandsada aastat, Apenniini poolsaare emotsionaalne o\u0303hustik, aastatuhandete vanune tsivilisatsioon, ajalooma\u0308lestised ja loomulikult loodus on tema u\u0308ldistavate motiivika\u0308sitluste peamised komponendid."}, {"text_idx": "#000002", "text": "Intuitiivse maalijana pu\u0308u\u0308ab Tammetalu kiirelt tabada na\u0308htu meeleolu, pigem spontaanselt kui kaalutletult su\u0308nnib ka tema kompositsiooni u\u0308lesehitus, kus peaaegu alati leidub siiski ka ruumi a\u0308ratuntavale urbanistlikule vo\u0303i maastikulisele elemendile. Kuid abstraktsionistile tu\u0308u\u0308piliselt pa\u0308a\u0308seb kujundi ja\u0308a\u0308dvustuses maksvusele esmajoones va\u0308rv, su\u0308gavad ho\u0303o\u0303guvad punased, rohelised, ookrised pinnad, mis oma intensiivsuses justkui tungivad kahemo\u0303o\u0303tmelisest maalipinnast va\u0308lja. Ro\u0303hutaksin aga veel u\u0308ht tehnilist asja: kirkatooniline akru\u0308u\u0308lva\u0308rv ja recycling-papp sobivad omavahel suurepa\u0308raselt ning Tammetalu valdab akru\u0308u\u0308lmaali oskusi meisterlikult. Tema to\u0308o\u0308d mo\u0303juvad va\u0308rskelt, a\u0308sjalooduna, ja see ongi kiire alla prima tulemus. Vo\u0303iks o\u0308elda, et meie ees on kuumad Rooma maastikud \u2013 ilma irooniata. See Tammetalu ka\u0308ekirjale omane pintslito\u0303mme, millega ta kujundab Rooma-maalide faktuuri, iseloomustab kujukalt Heinrich Wo\u0308lfflini klassikalist formalistlikku ma\u0308a\u0308ratlust maalilise maali omadustest."}, {"text_idx": "#000003", "text": "Tiina Tammetalu Rooma sari asetub eesti maalikunstiajaloos pikka Itaalia-teemalisse perspektiivi. Kui ra\u0308a\u0308gin rahvuslikest kunstnikest, mainides vaid mo\u0303nda nime, algab see romantilis-akadeemilise Johann Ko\u0308leriga ja liigub la\u0308bi impressionistliku Ants Laikmaa, ekspressiivse Konrad Ma\u0308e, realistlike Evald Okase ja Leili Muuga ning metafu\u0308u\u0308silise Olev Subbi uusimpressionistliku Anne Parmastoni. Tammetalu sarjal, mis on kontseptuaalselt siiani work in progress, on selles nimekirjas juba ta\u0308naseks oma arvestatav koht."}]